### Resumé

Forvaltningen har udarbejdet et forslag til Kommuneplan 2025-2037 for Vejle Kommune og [adresse] og det indstilles, at forslaget kommer i offentlig høring i 8 uger. Byrådet besluttede i Planstrategi 2023 at gennemføre en delvis revision af kommuneplanen. Det fremlagte forslag bygger på revisionsbeslutningen fra planstrategien, forslag fra offentligheden samt indkomne bemærkninger fra de tekniske høringer i de syv kommuner i [adresse]. Endvidere er planen revideret på baggrund af nye statslige krav til planlægningen.

### Sagsfremstilling

Byrådet vedtog i 2023 en ny planstrategi. Planstrategien er en overordnet plan for kommunens strategiske og fysiske udvikling, og går forud for revisionen af kommuneplanen. I planstrategien vedtog Byrådet at lave en delvis revision af kommuneplanen, og der blev fastlagt en række temaer, som skulle revideres. Revisionen omfatter både den fælles del af kommuneplanen for [adresse] og den lokale del. I perioden 4. januar til 29. februar 2024 blev der afholdt en debatfase, hvor kommunen indhentede ideer til kommuneplanens revision.

På baggrund af de indkomne ideer fra offentligheden, plansamarbejdet med de øvrige kommuner i [adresse], temamøder med byrådet i november 2023 og marts 2024, politiske drøftelser i ØU i 2024 samt en teknisk høring har forvaltningen udarbejdet et udkast til et forslag til Kommuneplan 2025-2037. For at kunne danne sig et hurtigere overblik over de væsentlige ændringer  er der lavet en kort opsamling, "Kort om Kommuneplan 2025-2037", se bilag 1.

Det foreslås at sende forslaget til Kommuneplan 2025-2037 i høring i perioden 4. februar 2025 til 1. april 2025. Høringsperioden er koordineret med de andre kommuner i [adresse].

**Kommuneplanens opbygning**

Kommuneplanen er opbygget som en digital plan. Den består af tre hovedelementer - Vision, mål og strategier - Hovedstruktur og retningslinjer - Kommuneplanrammer.

Vision, mål og strategier består af en række grundfortællinger, der beskriver, hvordan kommunen vil arbejde med at opnå målene for en række temaer. Temaerne tager udgangspunkt i Planstrategi 2023, Trekantområdets Vision samt andre strategier af betydning for den fysiske udvikling af kommunen, se bilag 2 "Vision, mål og strategier".

Hovedstruktur-afsnittet beskriver de overordnede mål for udviklingen og arealanvendelsen i [adresse] og Vejle Kommune. Retningslinjerne udgør et administrativt grundlag for arealanvendelsen, både i forhold til planlægning og i forhold til en række sektorlovgivninger. Til mange af retningslinjerne er der tilknyttet arealudpegninger, se bilag 3 "Hovedstruktur og retningslinjer".

Kommuneplanrammer består af generelle rammer og specifikke rammer. Rammerne fastlægger nærmere bestemmelser for anvendelse, bebyggelsens omfang, miljøklasser, natur-indhold, klimahåndtering m.m. Bilag 4 viser de generelle rammer.

Den del af kommuneplanen, som er fælles med [adresse], er indarbejdet i den digitale plan. Et samlet dokument for den fælles del af kommuneplanen er vedhæftet som bilag 5.

Hele kommuneplanforslaget kan ses på hjemmesiden: <https://vejle.cowiplan.dk/kommuneplan25/>.

Siden er ikke offentliggjort endnu og for at få adgang kan byrådsmedlemmerne logge på ved at bruge mailadressen og den kode, som blev sendt fra forvaltningen den 20.11.2024.

**Input fra offentligheden.**

Vejle Kommune har modtaget en række forslag til revision af kommuneplanen fra offentligheden, se bilag 6 "Notat om indkomne forslag fra debatfasen". En del lokalråd har indsendt forslag til kommuneplanrevisionen på baggrund af dialog-møder, som blev afholdt i debatfasen.

Omkring en tredjedel af de modtagne forslag indeholder ønsker om arealudlæg til boliger. Forvaltningen har vurderet forslagene ud fra den eksisterende rummelighed i kommuneplanen, behovet for nye boliger samt velfærdskapaciteten i de enkelte områder. En del input handler om ikke at udlægge nye arealer til boliger i [adresse], primært på grund af manglede kapacitet på skole-og dagtilbudsområdet. Der er også flere forslag imod den sydlige omfartsvej og et nyt erhvervsområde ved [adresse].

Kommunen har modtaget flere forslag til nye afgrænsninger af landsbyer og udvidelser af eksisterende landsbyer, som i de fleste steder foreslås imødekommet.

En del forslag handler om at udlægge et areal ved [adresse] til dagligvarebutik for [adresse]. Her har Økonomiudvalget den 26. august 2024  besluttet i første omgang at arbejde for tilvejebringelse af en dagligvarebutik mere i [adresse]. Befolkningsudviklingen i [adresse] følges med henblik på at evt. at udlægge et areal til en dagligvarebutik ved næste kommuneplanrevision.

Der efterspørges fokus på kapacitet af skole og dagtilbud i [adresse], og en helhedsplanlægning for Engum, [adresse] og Johannes Carlsen, og disse byers sammenhæng til [adresse] området. I forhold til kapaciteten på skole og dagtilbud foreslår forvaltningen at henvise til den helhedsplan, som er vedtaget i forbindelse med budgetforliget og som skal belyse de fremtidige behov for kapacitetsudvidelser. Helhedsplanlægning for den fysiske udvikling af området kan tages op, når [adresse] er fuldt udbygget, og der skal træffes beslutning om en eventuel yderligere udbygning af området.

Mange af de indkomne forslag handler om stier og trafiksikkerhed. Dette er emner, som en overordnet plan som kommuneplanen ikke berører i detaljer. I forhold til nye cykelstier henvises til kommunens prioriteringsliste. I forhold til stier uden for planlagte byområder opfordres til at indgå aftaler med de private lodsejere og udnytte de puljer, som kommunen stiller til rådighed. Stigruppen i [adresse] er kommet med stiforslag, der kan indgå i arbejdet med en kommende helhedsplan for området. Det efterspørges også at fremme hverdagscyklismen, og forvaltningens forslag til svar redegør for de initiativer, der er sat i værk.

En del forslag handler om mere biodiversitet og der efterspørges mål for skabelse af ny natur. Forvaltningen redegør her for, at der i kommuneplanen er udpeget et Grønt Danmarkskort, der skal danne grundlag for prioritering af naturgenopretningsprojekter og sikre sammenhænge mellem eksisterende naturområder. Kommunens biodiversitetsplan bliver revideret i 2025 og her bliver der opstillet mål for skabelse af ny natur.Der efterlyses også målinger og handlingsplan i forhold til næringsstoftilførsel til [adresse]. Kommunen har her igangsat en oplandsanalyse af [adresse], hvis resultater skal bruges i arbejdet med ændret arealanvendelse som led i Grøn Trepart. Mellem [adresse] og [adresse] ønsker lokalsamfundene at blive involveret i skabelsen af en natur-og landskabspark i et gammel grusgravområde. Forvaltningen kan hertil bemærke, at projektet er i sit tidlige opstart, men det er oplagt, at lokalrådene bliver nærmere involveret.

**Forvaltningens forslag til ændringer af kommuneplanen**

Som opfølgning på planstrategiens mål om bæredygtig vækst i hele kommunen fokuseres der i kommuneplanen på at sikre udvikling af mere bynær natur, at give incitamenter til at bygge bæredygtige boliger samt skabe plads til fællesskaber. Konkret vil der i nye byudviklingsområder blive stillet krav om at etablere mere natur, som skal tænkes sammen med vandhåndtering. Bebyggelsesprocenten i forhold til boliger er generelt sat ned, men kan øges, hvis der bygges i flere etager. Kravene er differentierede efter områder, og der gives flest muligheder og stilles færrest krav i de områder, hvor væksten har de sværeste betingelser.

[adresse] klimaplan indeholder et mål om at rejse 3.000 ha skov. Der er udarbejdet en kortlægning af arealer, hvor skovrejsning udover en klimagevinst kan skabe merværdi i forhold til biodiversitet, beskyttelse af grundvand og vandmiljø samt rekreation. Der er indsat et afsnit i kommuneplanen, der viser synergiområder for skovrejsning og en beskrivelse af, hvordan kommune vil fremme skovrejsning.

Planloven stiller krav om, at kommunerne i denne kommuneplanrevision laver en strategisk planlægning for midtbyer i byer mellem 4.000 og 20.000 indbyggere. I Vejle Kommune gælder det Give og Børkop. For at sidestille centerbyerne er der i kommuneplanen lavet en strategisk midtbyplanlægning for alle fire centerbyer. Planlægningen tager udgangspunkt i byvisionerne for centerbyerne og giver bud på hvilke indsatser på kort og lang sigt, som kommunen og de lokale aktører kan arbejde med for at sikre levende bymidter.

I Kommuneplan 2025-2037 sker der en omfordeling af arealer til byudvikling i forhold til eksisterende rummelighed, efterspørgslen efter nye boliger og velfærdskapaciteten. Der udlægges nye arealer til boliger i [adresse], Børkop, Brejning, Jelling og Ny Nørup. I [adresse] udlægges et areal til erhvervsområde. I [adresse], Gadbjerg, [adresse] og [adresse] foreslås en omfordeling af arealer. I Give, [adresse], Bredsten, [adresse], Egtved, Ella Jespersen og [adresse] er der udtaget arealer. I nogle af disse byer er de udtagne arealer til boligområder i stedet udlagt til rekreative område. I Egtved er der udlagt et sommerhusområde, som kan understøtte turismen i området. Ved Høll sker der en ombytning af arealer til sommerhuse på baggrund af et landsplandirektiv fra 2021.

Byrådet har i 2018 vedtaget en ejerstrategi for Vejle Erhvervshavn, og der arbejdes på at realisere denne i samarbejde med bestyrelsen for Vejle Erhvervshavn. På [adresse] skal der ske en kapacitetsudvidelse og en pladsoptimering med henblik på at samle alle havneaktiviteter her, og Nordkajen skal omdannes til by-og centerfunktioner. Derfor er Nordkajen i kommuneplanen udlagt til byomdannelsesområde. Det betyder, at der i en periode, der ikke væsentligt overstiger 8 år, kan tillades en lidt større støjbelastning i omdannelsesperioden i forhold til de nye centerfunktioner. Kommuneplanrammerne for [adresse] og Nordkajen er ændret fra erhvervsområder til centerområder. [adresse] er fuldt omdannet til centerfunktioner og for Nordkajen ønskes en gradvis omdannelse i de kommende år under de betingelser, som en udpegning til byomdannelsesområde giver mulighed for.

Vejle bliver en ny universitetsby indenfor primært IT-fag med op til 1500 pladser. Der skal derfor arbejdes på at skabe et universitetscampus og byen skal udvikles for at tiltrække unge mennesker, der ikke kun ønsker at uddanne sig i byen, men også ønsker at bo her. Kommuneplanen indeholder et strategisk afsnit om "Vejle som studieby", som bygger på anbefalinger fra udvalget Uddannelse Vejle, der er politisk godkendte.

Bilag 7 er et ændringsnotat, der omhandler ændringer og opdateringer af kommuneplanen.

**Miljøvurdering**

Der er udarbejdet en miljørapport i henhold til miljøvurderingsloven af ændringer af den fælles del af kommuneplanen samt af ændringer i arealudlæg, bilag 8, Miljøvurdering af forslag til fælles Kommuneplan 2025-2037 for [adresse]. For mindre ændringer af af den lokale del af kommuneplanen er der lavet en miljøscreening, se bilag 9, Miljøscreening af forslag til Kommuneplan 2025-2037 for [adresse] lokale del.

Af bilag "Læsevejledning" fremgår en oversigt over samtlige bilag.

**Offentlighedsfasen**

Kommuneplanen sendes i 8 ugers offentlig høring fra 4. februar til 1. april 2025. I den forbindelse tages der en ny høringsportal i anvendelse, hvor borgerne kan give input og se bemærkninger fra andre borgere.

5 dage 5 byer

Der vil også være flere muligheder for at diskutere kommuneplanen og fremsætte eventuelle bemærkninger til forslaget. I hver centerby og i Vejle vil forvaltningen, eventuelt sammen med politiske repræsentanter, være en dag til stede på det lokale bibliotek eller et lignende sted i byerne. Her kan interesserede komme forbi for at drøfte og høre mere om kommuneplanen samt give deres bemærkninger til planen til kende. Forvaltningen vil medbringe relevant materiale og lign. der gøre det muligt for interesserede at forstå, hvilke nye initiativer kommuneplanen indebærer og hvordan det kan have betydning for dem og deres lokalområde.

Åbent hus-arrangement i [adresse]

I begyndelsen af høringsfasen inviteres byrådet og alle interesserede borgere til et inspirerende arrangement i [adresse]. Her vil der være mulighed for at diskutere kommunens retning inden for byudvikling og evt. ambitioner. Arrangementet skaber rum for uformelle drøftelser om både de nye tilgange til byudvikling, som kommuneplanen introducerer, og de vilde ideer om, hvordan vi kan udvikle kommunen frem mod 2040.

### Klima og resiliensvurdering

Kommuneplanen er en overordnet plan for arealanvendelsen, som bl.a. omhandler byudvikling, naturområder, vedvarende energianlæg og klimatilpasning. Der udlægges netto ikke mere areal ud til byudvikling ved denne kommuneplanrevision. I de nye boligrammer er der fastsat bestemmelser, som skal give en mindre CO2-udledning, fordi fodaftrykket for de nye boliger bliver nedsat. I de nye erhvervs-og boligrammer er der desuden stillet krav til et større naturindhold, der skal tænkes sammen med vandhåntering. Kommuneplanen indeholder endvidere udpegning af Grønt Danmarkskort, lavbundsområder  og skovrejsningsområder, som, hvis de realiseres, kan være med til at binde CO2. Kommuneplanen indeholder også retningslinjer for etablering af vedvarende energianlæg. Endelig indeholder kommuneplanen retningslinjer for afværgeforanstaltninger i forhold til oversvømmelsestruede arealer.

### Sagens videre forløb

Sagen skal behandles af Byrådet.

### Historik

#### Kommunaldirektøren indstiller , den 2. december 2024, punkt 278:

at forslag til Kommuneplan 2025-2037 sendes i offentlig høring fra 4. februar 2025 til 1. april 2024.

at der afholdes arrangementer med henblik på at inddrage offentligheden.

#### Beslutning fra Økonomiudvalget, den 2. december 2024, punkt 278:

Anbefales.

### Beslutning

Godkendt.

Stig Kjeldsen deltog ikke i sagens behandling på grund af inhabilitet.